فرانسوا ئۆلاند

فرانسوا ئۆلاند، لە ڕێکەوتی ١٢ ی ئابی ١٩٥٤، لە شاری ڕووئێن ی وڵاتی فەڕەنسا لە دایک بووە. لە ساڵی ١٩٩٧ تا ٢٠٠٨ سکرتێری یەکەمی پارتی سوسیالیستی فەڕەنسا بووە. لە ماوەی ساڵانی ١٩٨٨ تا ١٩٩٣ و لە ١٩٩٧ تا دواتر نوێنەری شاری کۆرێز بووە لە پەرلەمانی فەڕەنسا دا. لە ساڵی ٢٠٠١ تا ٢٠٠٨ شارەوانی شاری توول بووە.

لە ھەڵبژاردنەکانی ساڵی ٢٠١٢ ی فەرانسەدا لەلایەن پارتی سوسیالیست و پارتی ڕادیکاڵی چەپ ەوە کاندیدی پۆستی سەرۆککۆماری ئەو وڵاتە بوو و لە خۆلی دووھەمی ھەلبژاردنەکان (لە شەشی ئایاری ٢٠١٢)دا لە نیکۆلا سارکۆزی سەرۆککۆماری ڕاستڕەوی ئەو وڵاتەی بردەوە.

 ژیاننامە 
فرانسوا ژێرارد جۆرج نیکۆلا ئۆلاند کۆڕی بچووکی دوکتۆر جورج گۆستاڤ ئۆلاند و خاتوو نیکۆل فرێدریک مارگێریت تریبێرت ە. ناوبراو لە خۆێندنگەی بەڕێوەبەرایەتی نیشتمانی دا کە تایبەتە بەو کەسانەی کە دەچنە نێۆ کاروباری دەوڵەتی و فەرمییەوە خوێندویەتی.
لە ١٩٧٠ دا لەگەڵ خاتوو سێگۆلێن ڕۆیاڵ دا ژیانی ھاوبەشی پێک ھێنا و بوون بە خاوەنی چوار منداڵ. لە ٢٠٠٧ دا لێک جیا بوونەوە.

 ژیانی سیاسی 
لە ١٩٧٤ دا بوو بە سەرۆکی سەندیکای خوێندکاران لە خوێندنگەی سیاسەت لە پاریس دا. دواتر چووە خوێندنگەی بەرزی بازرگانی لە پاریس و بوو بە سەرۆکی کومیتەی پشتگری لە فرانسوا میتێران.

لە ١٩٧٩ دا بووە بە ئەندامی پارتی سوسیالیستی فەڕەنسا.

 سەرچاوەکان 

 http://en.wikipedia.org/w/index.php?title=François_Hollande&oldid=467214107
تلویزیۆنی فەرانسە ٢٤
 https://web.archive.org/web/20120507023840/http://francoishollande.fr/index.html

پۆل:پارێزەرانی فەڕەنسی
پۆل:زیندووان
پۆل:حکوومەتی ئەندۆرا
پۆل:سەرۆک کۆمارەکانی فەڕەنسا
پۆل:لەدایکبووانی ١٩٥٤
پۆل:فرانسوا ئۆلاند
پۆل:سۆسیالیستە فەڕەنسییەکان
پۆل:کاسۆلیکە ڕۆمانیەکانی پێشوو